## Odluka o osnivanju Savjeta za mlade

### NN 111/2003 (15.7.2003.), Odluka o osnivanju Savjeta za mlade

# VLADA REPUBLIKE HRVATSKE

1499

Na teme­lju članka 23. stavaka 1. i 3. Zakona o
Vladi Repub­like Hrvatske (»Narodne novine«, br. 101/98, 15/2000 i 117/2001),
Vlada Republike Hrvatske je na sjednici održanoj 10. srp­nja 2003. godine
donijela

## ODLUKU

### O OSNIVANJU SAVJETA ZA MLADE

I.

Osniva se Savjet za mlade (u da­lj­njem tekstu:
Savjet).

II.

Savjet je međuresorno,
stručno i savjetodavno tijelo Vlade Republike Hrvatske sa zadaćom sudjelova­nja
u koordinaciji provedbe i evaluacije Nacionalnog programa djelova­nja za mlade
(u da­lj­njem tekstu: Nacionalni program).

U ostvariva­nju svoje
zadaće, Savjet osobito:

1. prati i koordinira
rad ministarstava i drugih tijela državne uprave, u vezi provedbe mjera iz
Nacionalnog programa;

2. daje stručna miš­lje­nja
o pokazate­ljima evaluacije provedbe Nacionalnog programa;

3. sudjeluje u predlaga­nju
kriterija za definira­nje pojmova i statusa: »udruga mladih i za mlade« i
»nacionalna udruga mladih i za mlade«, u okviru odgovarajućih propisa (prema
broju i dobi članova i vodstva, broju i raspodjeli ogranaka, programima usmjerenim
mladima, broju i vrsti programa koje izvode na nacionalnoj razini i dr.), te
sudjeluje u predlaga­nju kriterija za ostvariva­nje financijske potpore udruga
mladih i za mlade;

4. sudjeluje u osmiš­ljava­nju
programa ministarstava i drugih tijela državne uprave usmjerenih mladima;

5. daje stručna miš­lje­nja
u vezi donoše­nja, provođe­nja i usa­vršava­nja operativnih planova za provedbu
Nacionalnog programa;

6. daje preporuke u
vezi pravovremenog planira­nja i predla­ga­nja odgovarajućih sredstava na proračunskim
pozicijama nosi­te­lja, u skladu s utvrđenim operativnim planovima za provo­đe­nje
Nacionalnog programa;

7. sudjeluje u pripremi
izvješća o provedbi Nacionalnog programa.

III.

Savjet čine:

– potpredsjednik Vlade
Republike Hrvatske zadužen za društvene djelatnosti, predsjednik Savjeta,

– zamjenici
predsjednika Savjeta:

– ministar prosvjete i športa

– ministar rada i
socijalne skrbi

– ravnate­ljica Državnog
zavoda za zaštitu obite­lji, materinstva i mladeži

– predstavnik Ureda
predsjednika Vlade Republike Hrvatske

– tajnik

– članovi:

– predstavnik Ministarstva kulture (1 član)

– predstavnik
Ministarstva prosvjete i športa (1 član)

– predstavnik
Ministarstva rada i socijalne skrbi (1 član)

– predstavnik
Ministarstva zdravstva (1 član)

– predstavnik
Ministarstva znanosti i tehnologije (1 član)

– predstavnik
Ministarstva za obrt, malo i sred­nje poduzetništvo (1 član)

 – predstavnik Državnog zavoda za zaštitu
obite­lji, materinstva i mladeži (1 član)

– predstavnik Ureda za
udruge (1 član)

– predstavnici
znanstvenih i stručnih ustanova (3 člana)

– predstavnici udruga
mladih i za mlade (4 člana).

U stručni rad Savjeta,
a bez prava glasa prilikom donoše­nja Odluka, mogu se, prema potrebi, uk­ljučiti
i druge osobe, o čemu odlučuje Savjet.

Vlada Republike
Hrvatske će, na teme­lju prijedloga resornih tijela i institucija, donijeti rješe­nje
o imenova­nju osoba iz stavka 1. ove točke, za razdob­lje od jedne godine.

IV.

Predstavnike
znanstvenih i stručnih ustanova i predstavnike udruga mladih i za mlade, Vladi
Republike Hrvatske predlaže Državni zavod za zaštitu obite­lji, materinstva i
mladeži, teme­ljem uvida u djelova­nje na području problematike mladih i
prijedloga čelnika navedenih institucija.

V.

Savjet donosi Poslovnik
o svom radu.

VI.

Savjet podnosi izvješće
o svom radu Vladi Republike Hrvat­ske najkasnije do 15. ožujka tekuće godine,
za prethodnu godinu.

VII.

Stručni i
administrativni poslovi za Savjet obav­ljaju se u Državnom zavodu za zaštitu
obite­lji, materinstva i mladeži.

Sredstva za rad Savjeta
osiguravaju se iz sredstava državnog proračuna Republike Hrvatske na poziciji
Državnog zavoda za zaštitu obite­lji, materinstva i mladeži.

VIII.

Ova Odluka stupa na
snagu danom donoše­nja, a objavit će se u »Narodnim novinama.«

Klasa: 023-03/03-02/12
Urbroj: 5030104-03-1
Zagreb, 10. srp­nja 2003.

Predsjednik
**Ivica Račan,** v. r.

Odluka, NN 111/2003-1499